REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

Povjerenstvo za dodjelu stipendija

KLASA: 604-02/15-01/3

URBROJ: 2158/05-16-11

Čepin, 07. siječnja 2016.

 Temeljem članka 3., 7., 8. i 9. Odluke o dodjeli stipendija učenicima, studentima i darovitim sportašima s područja Općine Čepin (“Službeni glasnik Općine Čepin”, broj 2/15. i 14/15. – u daljnjem tekstu: Odluka), Povjerenstvo za dodjelu stipendija (u daljnjem tekstu: Povjerenstvo) na sjednici održanoj dana 07. siječnja 2016. godine, utvrđuje

ZAPISNIK

sa sjednice Povjerenstva za dodjelu stipendija

1. Predmet: Odlučivanje o poništenju dijela natječaja za dodjelu stipendija učenicima, studentima i darovitim sportašima s područja općine Čepin za školsku godinu 2015./2016. i utvrđivanje konačne liste kandidata za dodjelu studentskih stipendija povodom odustajanja kandidata Domagoja Buljana od dodjele studentske stipendije

2. Mjesto: Općina Čepin, prostorije vijećnice K.Zvonimira 105.

3. Početak: 10,00 sati.

4. Prisutni: Povjerenstvo

 - Ivan Žeravica

 - Krešimir Crnković

 - Željko Mamić

 Zapisničarka:

 - Lidija Tolj

5. Povjerenstvo utvrđuje da se poništava Natječaj za dodjelu stipendija učenicima, studentima i darovitim sportašima s područja općine Čepin za školsku godinu 2015./2016. i to u:

a) točki 1. podtočki 3. u dijelu koji se odnosi na dodjelu 2 stipendije sportašima u ekipnim sportovima,

b) točki 4. podtočki 2. u dijelu koji se odnosi na ekipna sportska natjecanja i

c) točki 8. podtočki 4. u dijelu koji se odnosi na ekipna sportska natjecanja,

iz razloga nedovoljno i nepotpuno utvrđenih kriterija za dodjelu stipendija sportašima u ekipnim sportovima, a što je i konkretno rezultiralo podnošenjem prigovora na istu od strane Lidije Šaravanje (za mlt. Juliju Šaravanju) i Marije Pirić (za mlt. Miu Pirić).

6. Povjerenstvo nadalje utvrđuje da je kandidat za dodjelu studenske stipendije Domagoj Buljan uputio dopis Općini Čepin dana 09. prosinca 2015. godine kojim izjavljuje da odustaje od stipendije. U točki 4. Zaključka o utvrđivanju liste kandidata za dodjelu stipendija učenicima, studentima i darovitim sportašima s područja Općine Čepin općinskog načelnika naznačeno je da kandidat koji odustane od stipendije ustupa mjesto prvom kandidatu ispod crte.

Nakon odustajanja Domagoja Buljana koji je bio 1. kandidat na listi za studentske stipendije u listu za dodjelu je ušao kandidat Matej Kozić iz razloga što je Povjerenstvo utvrdilo da isti ima niže prihode po članu obitelji od Dine Lončara s kojim je dijelio isti broj bodova (članak 6. Odluke).

7. Ovaj Zapisnik dostaviti će se općinskom načelniku radi donošenja Zaključka o utvrđivanju liste kandidata za dodjelu stipendija učenicima, studentima i darovitim sportašima s područja Općine Čepin.

8. Ovaj Zapisnik objavit će se na Oglasnoj ploči Općine Čepin i službenim stranicama Općine Čepin.

9. Dovršeno: 12,00 sati.

ZAPISNIČARKA: POVJERENSTVO:

Lidija Tolj 1. Ivan Žeravica

 2. Krešimir Crnković

 3. Željko Mamić